EkBass/fiwiki-20250220-pages-articles huggingface dataset:
Brené Brown

Brené Brown (s. 18. marraskuuta 1965) on yhdysvaltalainen Houstonin yliopiston sosiaalityön tutkimusprofessori, sosiaalityöntekijä ja tietokirjailija. Brown on tutkinut ihmisten haavoittuvuutta, rohkeutta, omanarvontuntoa ja häpeää. Hän on esiintynyt useasti luennoitsijana myös yliopistomaailman ulkopuolella ja antanut haastatteluja tiedotusvälineiden edustajille sekä popularisoinut tutkimustyötä myös oman tuotantonsa välityksellä. Hän vieraili toista kertaa Suomessa syyskuussa 2024 Nordic Business Forumin pääpuhujanaOikaisu. Helsingin Sanomat 22.9.2024 s. A 15. Tietokirjailijana hän on kirjoittanut useita suosituksi tulleita ja The New York Timesin myydyimpien tietokirjojen listan kärkeen nousseita bestsellereitä. Professorin Brown on tunnettu myös haavoittuvuutta koskevasta yleisöluennostaan (Ted Talk: The Power of vunerability),. Brown suoritti alemman korkeakoulututkinnon Teksasin yliopistossa Austinissa (B.Sc., 1995). Hän opiskeli edelleen Houstonin yliopistossa, josta valmistui maisteriksi ja sittemmin tohtoriksi (M.Sc., 1996; Ph.D., 2002; alana sosiaalityö). Brown työskenteli vuosina 1996–1999 Houstonissa Neighborhood Centers Inc.:n palveluksessa suunnitellen, kehittäen ja arvioiden paikallisen yliopiston kandidaatti- ja maisteritason sosiaalityöntekijäopiskelijoiden harjoitteluohjelmia. Hän kuului Houstonin yliopiston henkilökuntaan vuosina 1998–2002 (adjunct faculty), jona aikana hän oli hoiti apulaisprofessuuria vuoden ajan (2000–2001). Tämän jälkeen hän toimi sosiaalityön apulaisprofessorina vuosina 2002–2004. Hän on ollut sosiaalityön professori vuodesta 2004. Brownin puoliso on Steve Alley. ==Suomennetut teokset== Brownin teokset ovat kuuluneet Yhdysvalloissa myydyimpien tietokirjojen joukkoon. Kirjoja on käännetty laajalti, useita myös suomennettu. Kirjat käsittelevät muun muassa itsemyötätuntoa, ihmisen haavoittuvuutta ja takaiskuista tokenemista. * En olekaan yksin : totuus perfektionismista ja riittämättömyyden tunteesta (I thought it was just me, 2007). Suomentanut Suna-Marija Önder. Basam Books 2012. ISBN 978-952-260-062-2 (2. painos 2015 ISBN 978-952-260-352-4) * Uskalla haavoittua : elä rohkeasti täydellä sydämellä (Daring greatly). Suomentanut: Leena Siitonen. Basam Books 2013. ISBN 978-952-260-178-0 * Epätäydellisyyden lahjat : unohda ulkoiset paineet ja ole oma itsesi (The gifts of imperfection). Suomentanut Leena Siitonen. Basam Books 2015. ISBN 978-952-260-352-4 * Nouse vahvempana : vaikeuksien kautta voittoon (Rising strong). Suomentanut Anna Rossi. Viisas Elämä 2016 ISBN 978-952-260-490-3 * Rohkaiseva johtaja : rehellisiä keskusteluja, sydänlähtöistä toimintaa ja rohkeita päätöksiä (Dare to lead). Suomentanut Mika Oksanen. Helsinki : Viisas Elämä, 2019 ISBN 978-952-260-815-4 ==Lähteet== ==Aiheesta muualla== *Brené Brown: The Power of vunerability (TedxHouston, videon kesto 20 min 13 s, luennosta transkriptio myös suomeksi) (ted.com) Luokka:Vuonna 1964 syntyneet Luokka:Elävät henkilöt Luokka:Yhdysvaltalaiset professorit
USS Dictator

USS Dictator oli Yhdysvaltain laivaston vuonna 1863 vesillelaskettu yksitorninen ironclad monitori. == Valmistus == John Ericssonin kanssa tekemänsä sopimuksen mukaan Delamater Iron Works New Yorkista laski aluksen vesille 26. joulukuuta 1863. Alus otettiin palvelukseen 11. marraskuuta 1864 päällikkönään J. Rodgers.history.navy.mil == Palvelus == Palvelukseenotettaessa alus liitettiin Pohjois-Atlantin sulkulaivueeseen ja siten alus partioi Yhdysvaltain itärannikolla 15. joulukuuta alkaen. Alus poistettiin palveluksesta 5. syyskuuta 1865 League Islandin laivastontelakalla, missä se oli reservissä vuoteen 1869. Alus palautettiin palvelukseen 20. heinäkuuta 1869, jonka jälkeen se palveli Pohjois-Atlantin laivastossa. Alus poistettiin uudelleen palveluksesta 28. kesäkuuta 1871, jolloin se sijoitettiin New Yorkin laivastontelakan reserviin. Alus palautettiin palvelukseen 12. tammikuuta 1874, jolloin se aloitti palveluksen Pohjois-Atlantin asemalla. Alus poistettiin palveluksesta 1. kesäkuuta 1877 League Islandilla, missä se oli myyntiinsä saakka 27. syyskuuta 1883. == Lähteet == * === Viitteet === Luokka:Yhdysvaltain laivaston monitorit
Seija Lukkala

Seija Lukkala on suomalainen toimitusjohtaja ja Globe Hope -designyrityksen perustaja. Globe Hope valmistaa ekologisia tekstiilialan tuotteita kierrätysmateriaaleista. Ennen nykyistä yritystään Lukkala suunnitteli ja valmisteli tekoturkistakkeja SL-Studio-merkilleen. Lukkala valittiin vuonna 2004 Vuoden Uusyrittäjäksi sekä Amnesty Internationalin Vuoden 2005 suunnittelijaksi. Hän sai taiteen ja kulttuurin Suomi-palkinnon 2006. Vuonna 2010 hänet valittiin Suomen liike- ja virkanaisten liiton Vuoden naiseksi. Vuonna 2017 Lukkala valittiin Vuoden 2017 Helsingin Yrittäjänaiseksi. Lukkala on neljän lapsen äiti. == Lähteet == Luokka:Suomalaiset yritysjohtajat Luokka:Elävät henkilöt
USS Puritan

USS Puritan voi tarkoittaa seuraavia Yhdysvaltain laivaston aluksia: *USS Puritan (1864), monitori *USS Puritan (BM-1), monitori *USS Puritan (ID-2222), kuljetusalus *USS Puritan (IX-69), apukuunari *USS Puritan (ACM-16), apumiinalaiva.
Continuum

Continuum tarkoittaa seuraavia asioita: === Pelit === * Continuum (Alpha Waves), vuonna 1990 julkaistu 3D-seikkailupeli * Continuum (C°ntinuum: roleplaying in The Yet), vuonna 1999 julkaistu roolipeli * The Continuum, vuonna 2008 julkaistu selaimella pelattava vuoropohjainen strategiapeli === Elokuvat ja sarjat === * Stargate Continuum, yhdysvaltalainen tieteiselokuva vuodelta 2008 * Continuum, yhdysvaltalainen tieteissarja vuodelta 2012 * Continuum (I'll Follow You Down), kanadalainen jännityselokuva vuodelta 2013 === Musiikissa === * Continuum, saksalaisen Rainer Brüninghausin albumi vuodelta 1983 * Continuum, John Mayerin kolmas studioalbumi vuodelta 2006 * Continuum, Prototype yhtyeen toinen albumi vuodelta 2006 * Continuum, sveitsiläisen Nik Bärtschin albumi vuodelta 2016 * Continuum, säveltäjä György Ligetin cembalolle luoma sävellys vuodelta 1968 * Continuum Fingerboard, Haken Audion kehittämä MIDI-ohjain === Matematiikassa ja tieteessä === * Continuum, yksi joukko-opin tutkimusaloista * Continuum, yksi yleisen topologian haaran käsite * Kontinuumihypoteesi (Continuum hypothesis), väite, joka koskee äärettömien joukkojen kokoja * Jatkuvan aineen mekaniikka (Continuum mechanics), mekaniikan haara === Muita merkityksiä === * Murrejatkumo (Dialect continuum), eräs dialektologian peruskäsite * Continuum, kuvanveistäjä Charles O. Perryn luoma National Air and Space Museumin edustalla sijaitseva taideteos == Katso myös == * Jatkuvuus ()
USS Puritan (1864)

USS Puritanin piti olla Yhdysvaltain laivaston vuonna 1864 vesille laskettu monitori, mutta alus ei koskaan valmistunut. == Valmistus == Alun perin John Ericssonin suunnittelema kaksitorninen ironclad monitori, mutta laivaston vaatimuksista se muutettiin yksitorniseksi. Laivasto ja Ericsson allekirjoittivat 28. heinäkuuta 1892 hankintasopimuksen, jonka toteuttamisen Ericsson tilasi aluksen rungon Continental Iron Worksiltä Greenpointista New Yorkista. Aluksen propulsiojärjestelmä tilattiin Allaire Worksiltä New Yorkista. Alus laskettiin vesille 2. heinäkuuta, mutta valmistusviiveiden ja tykkien toimituksessa esiintyneiden ongelmien vuoksi alus ei valmistunut ja työt keskeytettiin 1865.history.navy.mil Sisällissodan jälkeisinä vuosina alus samoin kuin joukko muitakin monitoreita kärsivät heikon taistelukyvyn tuomasta maineesta. Laivastoministeri George Robeson päätti kunnostaa Puritanin ja neljä Miantonomoh-luokan monitoria. Tarkoitukseen varattuja varoja ei saanut käyttää uusien alusten hankintaan. Asiasta tuli skandaali, kun selvisi Robesonin käyttäneen vanhoja aluksia uusien osamaksuina. Puritan luovutettiin John Roachille Chesteriin Pennsylvaniaan, jossa valmistettiin luvatta uusi USS Puritan. Aluksen nimeä ei vaihdettu, jotta näyttäisi korjaukselta eikä uudisrakennukselta. == Lähteet == * === Viitteet === Luokka:Yhdysvaltain laivaston monitorit
Luetaan yhdessä

Luetaan yhdessä – Vi läser tillsammans on valtakunnallinen verkosto, joka tukee Suomeen muuttaneiden, erityisesti naisten, kielen oppimista ja kotoutumista. Verkosto tarjoaa vapaaehtoistyönä lukutaidon ja suomen tai ruotsin kielen opetusta maahanmuuttajille eri puolilla Suomea. Monet Suomeen muuttaneista henkilöistä pääsevät kunnan tarjoaman kotoutumiskoulutuksen kautta kielenopetukseen, mutta eivät kaikki. Tämän ulkopuolelle jäävät helposti esimerkiksi iäkkäämmät maahanmuuttajat ja kotiäidit. Osa maahanmuuttajista on myös luku- ja kirjoitustaidottomia. Suomen kielen taitamattomuus sekä luku- ja kirjoitustaidottomuus jättävät ihmisen yhteiskunnan ulkopuolelle ja lisäävät tämän syrjäytymisriskiä. Jotta kotoutuminen Suomeen olisi helpompaa, Luetaan yhdessä -ryhmissä opetetaan erityisesti arjessa tarvittavaa kieltä. Tunneilla painotetaan myös sosiaalisuutta ja suomalaisen yhteiskunnan ja kulttuurin tuntemusta, mikä edistää opiskelijoiden ja heidän perheensä hyvinvointia. Vapaaehtoisille ja opiskelijoille toiminta tarjoaa mukavaa yhdessäoloa sekä kulttuurien välistä vuorovaikutusta. Verkostoon kuului vuonna 2018 yli 100 ryhmää ympäri Suomea. Vapaaehtoisia opettajia on yli 600 ja opiskelijoita noin 3000. Ryhmät kokoontuvat kerran viikossa kahden tunnin ajan. Luetaan yhdessä -toiminta on alkanut vuonna 2004. Verkostoa hallinnoi Suomen Akateemisten Naisten Liitto ja toimintaa rahoittaa STEA sekä Koneen säätiö. == Lähteet == == Aiheesta muualla == * Luetaan yhdessä -verkosto * Suomen Akateemisten Naisten Liitto Luokka:Suomalaiset järjestöt Luokka:Lukutaito
Prabhas Patan

pienoiskuva|Somnath-temppeli Prabhas Patanissa. Prabhas Patan (Somnath, historiallisesti Dev Patan) on temppelikeskittymä Gujaratin osavaltiossa Intiassa. Paikka sijaitsee Saurashtran alueella seitsemän kilometrin päässä Veravalin kaupungista. Rabhas Patanissa on monia hindutemppeleitä. Paikka on myös Indus-kulttuurin ja sen jälkeisten aikojen arkeologinen löytöpaikka. == Aikajako == Prabhasin arkeologisten löytöjen karkea aikajako. *I 2000–1800 eaa. – Esi-Prabhas *II 1800–1500 eaa. – Prabhas-keramiikka *III 1500–1200 eaa. – myöhäinen Prabhas *Välikausi 1200-4. vuosisata eaa. Paikka hylättynä? *IV 4s.- 1. vuosisata eaa. – Varhaishistoriallinen, punamusta keramiikka *V (1. vuosisata eaa. – 4. vuosisata jaa. Myöhäishistoriallinen IAR 1955-56:7-8; 1956-57:16-17; 1971-72: 12-13; 1975-76: 13; 1976-77: 17-18.) 89 == Lähteet == Luokka: Indus-kulttuuri Luokka:Gujarat
N’Gouraba

N’Gouraba on maalaiskunta ja sen keskuskylä Koulikoron alueen Katin piirissä Malissa. Se sijaitsee 85 kilometriä Bamakosta koilliseen. Kunnassa on 17 700 ja kylässä 1 800 asukasta (vuonna 2009). N’Gouraban kunta rajoittuu lounaassa Katin piirin Tiélén ja luoteessa Baguinéda-Campin sekä idässä Dioïlan piirin Dioumanin kuntiin. Kunnan alueella virtaa Fayajoki. Seutu kuuluu sudanilais- sahelilaiseen vyöhykkeeseen. Kuntaan kuuluu 14 kylää. Niistä suurin on 3 200 asukkaan Nioko. Asukkaista valtaosa on bambaroita. Lisäksi on muun muassa fulbeja, dogoneja, boboja, miniankoja, soninkeja ja mandinkoja. Vallitseva uskonto on islam, mutta kunnassa on myös kristittyjä ja animisteja. N’Gourabasta on yhteys RN6-maantielle. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, durra, maapähkinä ja pavut. Myytäväksi kasvatetaan puuvillaa. Lisäksi harjoitetaan käsityöammatteja ja kaupankäyntiä. ==Lähteet== Luokka:Katin piiri Luokka:Malin kunnat
Alain Grandbois

Alain Grandbois (25. toukokuuta 1900 – 18. maaliskuuta 1975) oli kanadalainen runoilija. Hän oli kotoisin Québecistä, mutta matkusteli maailmalla vuosina 1918–1939, mikä vaikutti hänen tuotantoonsa. Hänen tyylinsä oli merkityksellinen useille 1950-luvun nuorille runoilijoille. Hänen runoteoksiaan ovat Né à Québec: Louis Jolliet (1933), Les voyages de Marco Polo (1941), Avant le chaos (1945) ja Visages du monde (1971).The Canadian Encyclopedia: Alain Grandbois Québecin kirjallisuusakatemia jakaa vuosittain Alain Grandbois -palkinnon.Académie des lettres du Québec: Prix Alain- Grandbois (poésie) == Lähteet == Luokka:Kanadalaiset runoilijat Luokka:Vuonna 1900 syntyneet Luokka:Vuonna 1975 kuolleet
Vimana

Vimana Oy oli maakuntien ICT-palvelukeskus, jonka tehtävänä oli mahdollistaa maakuntien tarvitsemat digitalisaatioon ja ICT:hen liittyvät palvelut. Vimanan toiminta perustui maakuntalaissa säädettävään erityistehtävään. Yhtiön omisti Suomen valtio, mutta 90 prosenttia omistuksesta oli tarkoitus siirtyä maakunnille, jos maakuntauudistus olisi astunut voimaan 1.1.2020. Vimana perustettiin kesällä 2017, ja se toimi valtiovarainministeriön ohjauksessa. Vimanan hankesalkku koostui palveluaihioista, joiden toteutuksesta oli sovittu valtiovarainministeriön omistajaohjauksessa, digimuutoksen hankesalkkuun liittyvässä johtoryhmässä tai ministeriöiden tai maakuntien kanssa. SoteDigi Oy osti Vimanan. Palvelut rakentuvat seuraaville alueille: * Kansalliset tietojärjestelmät ja niiden integraatiopalvelut * Maakuntien yhteiset tietojärjestelmät ja niiden integraatiopalvelut * Tietotekniset asiantuntijapalvelut maakunnille * Yhteiset perustietotekniikkaratkaisut ja niiden kilpailutus Vimana ei toimi markkinoilla, vaan tuottaa in house- periaatteella palveluita tuleville omistajilleen eli maakunnille. == Organisaatio == Vimanan hallituksen puheenjohtaja oli verotusneuvos Mirjami Laitinen ja varapuheenjohtaja sosiaali- ja terveysministeriön tietojohtaja Tiina Pesonen. Jäsenet olivat Hämeen maakuntajohtaja Anna-Mari Ahonen, Business Finlandin kehitysjohtaja Harri Eskola, Pohjois-Pohjanmaan ICT- vastuuvalmistelija Juhani Heikka, HUS:n tietohallinnon johtaja Pertti Mäkelä ja Nexec Oy:n senioripartneri ja neuvonantaja Tapio Niskanen. Vimanan toimitusjohtaja oli Kalle Toivonen. Vimanalla oli lisäksi asiakasneuvottelukunta, johon kuuluivat kaikkien maakuntien nimeämät edustajat. == Lähteet == Luokka:Entiset suomalaiset valtionyhtiöt
Franz Xaver von Wulfen

Franz Xaver von Wulfen (5. marraskuuta 1728 Belgrad, Serbia – 16. maaliskuuta 1805 Klagenfurt, Itävalta), vapaaherra, oli itävaltalainen oppinut, jesuiittapappi, sotilas ja tiedemies. Hän toimi opettajana enimmäkseen Klagenfurtissa, mutta myös Grazissa, Wienissä ja Ljubljanassa. Hän oli aikanaan huomattava mineralogi, kasvitieteilijä ja sienitieteilijä. Hän julkaisi lukuisia luonnontieteellisiä teoksia, ja postuumisti julkaistiin vuonna 1858 hänen pääteoksekseen sanottu Flora Norica phanerogama.Franz Xaver von Wulfen, Austria Forum Hänet valittiin vuonna 1790 Saksan keisarillisen tiedeakatemia Leopoldinan jäseneksi.Tiedeakatemian jäsenet Wulfen valittiin 1796 Ruotsin kuninkaallisen tiedeakatemian ulkomaiseksi jäseneksi. Nikolaus Joseph von Jacquin nimesi 1782 putkilokasvisuku wulfeniat (Wulfenia) hänen mukaansa.BHL Taxonomic literature: a selective guide to botanical publications == Lähteet == Luokka:Itävaltalaiset tieteilijät Luokka:Itävaltalaiset aateliset Luokka:Itävaltalaiset papit Luokka:Itävaltalaiset sotilaat Luokka:Vuonna 1728 syntyneet Luokka:Vuonna 1805 kuolleet
Vepsäläisten lippu

Vepsäläisten lippu on pohjoismainen ristilippu, jonka värit ovat sininen, vihreä ja keltainen. Se on vepsäläisten kansallislippu. Keltainen symboloi peltoja, sininen järviä ja jokia, ja vihreä metsiä. Lipun suunnitteli taiteilija Vitali Dobrinin, ja se otettiin käyttöön kesäkuussa 1992 vepsäläisten kesäjuhlassa. Lippu perustuu Akseli Gallen-Kallelan suunnittelemaan Uhtuan tasavallan lippuun. Lippua käytettiin 16. toukokuuta 2000 ja 31. joulukuuta 2005 välisenä aikana Vepsän kansallisen volostin lippuna. ==Lähteet== * https://www.crwflags.com/fotw/flags/ru-veps.html * http://heninen.net/vepsa/lippu_f.htm Luokka:Vepsäläiset Luokka:Liput
Trophy (täsmennyssivu)

Trophy voi tarkoittaa jotain seuraavista: * palkinto * PlayStation Trophy, videopelien saavutukset * Trophy, vuoden 2017 dokumenttielokuva * Trophy, vuoden 2005 musiikkialbumi Made Out of Babies -yhtyeeltä * "Trophy", Bat for Lashesin single
Sinä olet elämä

Sinä olet elämä on suomalaisen laulaja-lauluntekijä Mikko Harjun 25. toukokuuta 2018 julkaistu esikoisalbumi. Albumin kappaleet on tuottanut viisi eri tuottajaa: Matias Keskiruokanen, Jarkko Ehnqvist, Aki Ekqvist, Jaakko Kääriäinen sekä Samuli Sirviö. Albumi nousi ensimmäisellä listaviikollaan Suomen virallisen albumilistan neljänneksi. Albumin ensimmäisen singlen, ”Mä olen tässä”, Mikko Harju julkaisi omakustanteisesti lokakuussa 2015. Kappale nousi keväällä 2016 Spotifyn 50 kuunnelluimman kappaleen joukkoon ja lopulta neljä eri levy-yhtiötä tarjosi Harjulla levytyssopimusta, joista Warner Music Finlandin kanssa hän teki sopimuksen huhtikuussa 2016. Warnerin alaisuudessa albumilta on julkaistu helmikuuhun 2018 mennessä vielä neljä muuta singleä. == Kappaleet == == Lähteet == Luokka:Vuoden 2018 esikoisalbumit Luokka:Suomalaiset popalbumit Luokka:Suomalaiset iskelmäalbumit
Robert Juvonen

Robert Juvonen (s. 13. elokuuta 1991) on suomalainen koripalloilija. Hän on saavuttanut SM-pronssia vuonna 2011 ja miesten I-divisioona B:n mestaruuden vuonna 2014. == Pelaajaura == Keravan Kori-80:n kasvatti Juvonen pelasi muutamia nuorten maaotteluita ja menestyi A-poikien SM-sarjassa. Hän voitti Järvenpään Koripalloseurassa A-poikien Suomen mestaruuden vuonna 2008 ja SM- pronssia vuonna 2010. Vuosina 2008–2010 Juvonen edusti JKS:n/Team Uusimaan miesten edustusjoukkuetta miesten I-divisioonassa. Syyskuussa 2010 Juvonen siirtyi Korisliigassa pelanneeseen KTP- Basketiin.https://www.basket.fi/basket/uutiset/robert-juvonen-kotkaan- mcculloughille-lahtopassit/ Helmikuussa Juvonen heitti ottelussa LrNMKY:tä vastaan viime hetken korin, joka ratkaisi KTP:lle sen pääsarjahistorian tuhannennen voiton.https://www.basket.fi/basket/uutiset/ktp-lle- historiallinen-1000-paasarjavoitto/ Juvosen rooli KTP:ssä jäi kauden aikana pieneksi, mutta kotkalaiset voittivat kauden päätteeksi SM-pronssia.Robert Juvonen – Suomen Koripalloliitto Toukokuussa 2011 Juvonen teki sopimuksen I-divisioonajoukkue FoKoPon kanssa muttei pelannut kauden aikana.https://www.basket.fi/basket/uutiset/fokopo-varvasi-robert-juvosen/ Kaudella 2012–2013 Juvonen pelasi I-divisioonaa Keravalla ja vuodet 2013–2015 BC Jyväskylässä, joka nousi ensimmäisellä Juvosen kaudella M1DA:han. Kaudella 2015–2016 Juvonen piti tauon kilpakoripallosta.https://www.jba.fi/uutiset/robert-juvonen- jban-1-sopimuspelaaja/ Seuraavat kaksi kautta hän edusti jyväskyläläistä M1DA- joukkue JBA:tahttps://www.basket.fi/basket/uutiset/robert-juvonen-jba-n- ensimmainen-sopimuspelaaja/https://www.jba.fi/uutiset/robert-juvonen-jatkaa- jban-takakentalla/ jossa kehittyi elämänsä vireeseen. Jälkimmäisellä kaudellaan, joka jäi selkävaivojen vuoksi vain yhdeksän ottelun mittaiseksi, Juvonen pelasi 22,0 pisteen, 5,4 levypallon, 4,4 korisyötön ja 2,8 pallonriiston keskiarvoilla. Kauden jälkeen Juvonen totesi JBA:n valmennuksen kanssa tarvitsevansa kehittyäkseen kovatasoisempia otteluita.https://www.jba.fi/uutiset/aikani-jbassa/ Kesäkuussa 2018 Juvonen teki 1+1-vuotisen sopimuksen Korisliigassa pelaavaan Kobriin. == Lähteet == * Robert Juvonen Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1991 syntyneet Luokka:Elävät henkilöt
Samuel Beakes

Samuel Willard Beakes (11. tammikuuta 1861 Burlingham, New York, Yhdysvallat – 9. helmikuuta 1927 Washington DC, Yhdysvallat) oli yhdysvaltalainen demokraattisen puolueen poliitikko.Directory of the United States Congress, 1774-2005 Beakes valmistui Michiganin yliopistosta ja oli varsinaiselta ammatiltaan juristi. Hän toimi Ann Arborin kaupungin pormestarina vuosina 1888–1890 ja istui Yhdysvaltain edustajainhuoneen jäsenenä Michiganista vuosina 1913–1917. Hänet on haudattu Forest Hillin hautausmaalle Ann Arboriin. == Lähteet == Luokka:Yhdysvaltalaiset demokraattipoliitikot Luokka:Yhdysvaltain edustajainhuoneen jäsenet Luokka:Yhdysvaltalaiset pormestarit Luokka:Vuonna 1861 syntyneet Luokka:Vuonna 1927 kuolleet
Kari Hevossaari

Kari Hevossaari (s. 7. marraskuuta 1979) on suomalainen näyttelijä ja laulaja. Hän on näytellyt eri teattereissa, elokuvissa ja tv-sarjoissa. Hän on konsertoinut muun muassa Kaj Chydeniuksen kanssa. == Lähteet == == Aiheesta muualla == * www.karihevossaari.fi Luokka:Suomalaiset näyttelijät Luokka:Suomalaiset laulajat Luokka:Vuonna 1979 syntyneet Luokka:Elävät henkilöt
Terry Winter Owens

Terry Winter Owens (1941–2007) oli yhdysvaltalainen säveltäjä, pianisti ja cembalisti. Hänen tuotantoonsa kuuluu teoksia pianolle, kahdelle pianolle, kamari- ja vokaalikokoonpanoille sekä sinfoniaorkesterille. Häneen vaikutti 1950-luvun Anton Webernistä vaikutteita ammentanut koulukunta. Sävellystyönsä ohella Owens esiintyi laajasti pianon ja cembalon soittajanaAmerican Composers Alliance: Terry Winter Owens Owens sävelsi elokuvamusiikin elokuvaan The Clearing, joka valittiin yli kolmensadan ehdokkaan joukosta vuoden 1994 New York Expoon. == Lähteet == Luokka:Yhdysvaltalaiset säveltäjät Luokka:Elokuvasäveltäjät Luokka:Yhdysvaltalaiset pianistit Luokka:Yhdysvaltalaiset cembalistit Luokka:Vuonna 1941 syntyneet Luokka:Vuonna 2007 kuolleet
Neil McNeil

Neil McNeil (23. marraskuuta 1851 – 25. toukokuuta 1934) oli kanadalainen roomalaiskatolinen pappi, joka toimi Toronton arkkihiippakunnan arkkipiispana vuosina vuodesta 1912 kuolemaansa saakka. Hän sai filosofisen ja teologisen koulutuksensa Roomassa.Archdiocese of Toronto: Most Reverend Neil McNeil McNeil sai pappisvihkimyksensä vuonna 1879. Vuonna 1904 hän sai nimityksen Saint George'sin piispaksi ja vuonna 1910 Vancouverin arkkipiispaksi, jona hän toimi, kunnes siirtyi Toronton arkkihiippakuntaan. Vihkimyksensä piispaksi McNeil oli saanut jo vuonna 1895, jolloin hänet nimitettiin Länsi- Newfoundlandin (St. George'sin) apostoliseksi vikaariksi ja Nilopoliin titulaaripiispaksi.Catholic-Hierarchy.org: Archbishop Neil McNeil == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1851 syntyneet Luokka:Vuonna 1934 kuolleet
Aimo Nikulainen

Aimo Reino Olavi Nikulainen (6. heinäkuuta 1949 Jyväskylä – 5. huhtikuuta 2018 Helsinki) oli suomalainen radiouutisten toimittaja. Nikulainen oli yksi Ylen pitkäaikaisimpia radiouutisten ankkureita. Nikulaista kuultiin ensimmäisiä kertoja Yleisradion kanavilla 1966 ja hän toimi radiouutisten lukijana lähetyksissä 2000-luvun alkuun saakka. Nikulainen jäi eläkkeelle vuonna 2012. Ennen eläkkeelle siirtymistään hän toimi Ylessä uutispäällikkönä. Nikulainen menehtyi 68-vuotiaana pitkäaikaisen sairauden uuvuttamana Helsingissä. Hänet on haudattu kotikaupunkinsa Jyväskylän vanhalle hautausmaalle. == Lähteet == Luokka:Suomalaiset radiotoimittajat Luokka:Ylen henkilöstö Luokka:Vuonna 1949 syntyneet Luokka:Vuonna 2018 kuolleet
Can Atilla

pienoiskuva|Can Atilla vuonna 2007. Can Atilla (s. 26. helmikuuta 1969 Ankara) on turkkilainen säveltäjä.Naxos.com: Can Atilla Atillan isä oli diplomaatti, joten Atilla sai osan musiikkikasvatuksestaan Moskovassa. Hän erikoistui pianon- ja viulunsoittoon. Hänet hyväksyttiin vuonna 1980 Ankaran valtionkonservatorioon, ja hän alkoi säveltää ammattimaisesti suorittaessaan koulutustaan viulistina. Sittemmin Atilla on säveltänyt lukuisia teoksia konserttia, elokuvaa, teatteria ja balettia varten. Vuosina 1988–1990 hän oli Turkin presidentillisen sinfoniaorkesterin jäsenenä. Presidentillinen sinfoniaorkesteri kantaesitti Atillan teoksen St. Florian -sinfonia vuonna 2002. Naxos-levy-yhtiö on levyttänyt hänen toisen sinfoniansa (Gallipoli – The 57th Regiment). Levytyksellä Bilkentin sinfoniaorkesteria johtaa Burak Tüzün. Muihin säveltäjän teoksiin lukeutuvat Mevlana-oratorio sekä baletit Kerbela ja Piri Reis. Hän on myös tuottelias elektronisen musiikin säveltäjä. Hän on voittanut monia taiteellisia palkintoja kotimaassaan. == Lähteet == Luokka:Turkkilaiset säveltäjät Luokka:Vuonna 1969 syntyneet Luokka:Elävät henkilöt
Sigell

Sigell ja Sigel ovat muun muassa seuraavien henkilöiden sukunimiä: * Beanie Sigel (Dwight Grant) (s. 1974), yhdysvaltalainen rap-artisti * Élisabeth Behr- Sigel (1907–2005), ranskalainen ortodoksiteologi * Newton Thomas Sigel (s. 1960), yhdysvaltalainen elokuvaaja * Väinö Sigell (1879–1964), suomalainen yleisurheilija ja keilaaja ==Entinen nimmi== * Niilo (N. V.) Hersalo, ent. Sigell (1895–1979), suomalainen kenraalimajuri
Robert Köbler

Robert Köbler (1912 Waldsassen – 1970) oli saksalainen urkuri. Hän opiskeli kirkkomusiikkia Leipzigissa vuosina 1931–1934. Vuosina 1935–1945 hän toimi kuoromestarina ja urkurina Löbaussa, ja vuodesta 1946 hän luennoi urkujen- ja cembalonsoitosta Leipzigissa. Hän oli vuodesta 1949 myös Leipzigin yliopiston kirkon urkurina. Kommunistihallinto kuitenkin tuhosi kirkon vuonna 1968. Köbler nimitettiin professoriksi vuonna 1956.Bach-Cantatas.com: Robert Köbler Köbler tuli laajalti tunnetuksi urkujensoitostaan ja improvisointitaidoistaan. Hän teki konserttikiertueita eri puolilla Eurooppaa ja myös sävelsi teoksia pianolle, uruille ja lauluäänelle. == Lähteet == Luokka:Saksalaiset urkurit Luokka:Saksalaiset säveltäjät Luokka:Vuonna 1912 syntyneet Luokka:Vuonna 1970 kuolleet
Bougoula (Koulikoron alue)

Bougoula on maalaiskunta ja sen keskuskylä Koulikoron alueen Katin piirissä Malissa. Se sijaitsee 60 kilometriä Bamakosta koilliseen. Kunnassa on 10 900 ja kylässä 1 600 asukasta (vuonna 2009). Bougoulan kunta rajoittuu pohjoisessa Katin piirin Mountougoulan, idässä Tiélén, etelässä Sanankoro Djitoumoun ja Ouélessébougoun ja lännessä Dialakoroban ja Sanankoroban kuntiin. Maisemaa leimaavat tasangot ja kukkulat. Kunnan läpi virtaa Fayajoki. Se kuuluu Sudanin vyöhykkeeseen. Kasvillisuus metsä- ja pensassavannia. Kuntaan kuuluu 11 kylää. Asukkaista valtaosa on bambaroita. Lisäksi on fulbeja, dogoneja ja miniankoja. Vallitseva uskonto on islam, mutta kunnassa on myös animisteja ja kristittyjä. Kunnan liikennyhteydet ovat heikot. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi, puuvilla, kenaf, maapähkinä, seesami, pavut, vihannekset ja hedelmät. Kotieläimiä ovat naudat, lampaat, vuohet, aasit ja siipikarja. Lisäksi hyödynnetään metsiä sekä harjoitetaan käsityöammatteja ja pienimuotoista kaupankäyntiä. Bougoulassa ja kolmessa muussa kylässä pidetään viikoittaiset markkinat. ==Lähteet== Luokka:Katin piiri Luokka:Malin kunnat
Julio Fernandes

Júlio César Fernandes (s. 9. marraskuuta 1996, Curitiba, Brasilia) on brasilialainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan hyökkääjä. == Lähteet == == Aiheesta muualla == Luokka:Brasilialaiset jalkapalloilijat Luokka:Vuonna 1996 syntyneet Luokka:Elävät henkilöt
Sanankoro Djitoumou

Sanankoro Djitoumou on maalaiskunta ja sen keskuskylä Koulikoron alueen Katin piirissä Malissa. Se sijaitsee 90 kilometriä Bamakosta etelään. Kunnassa on 13 300 ja kylässä 1 200 asukasta (vuonna 2009). Sanankoro Djitoumoun kunta rajoittuu lännessä Katin piirin Ouélessébougoun, pohjoisessa Bougoulan ja Tiélén, idässä Sikasson alueen Bougounin piirin Dogon ja etelässä Keleyan kuntiin. Vesistöjä ovat sadekauden jälkeen kuivuvat Kalako, Dianikor Bâ ja Banifing. Kasvillisuus on heinäsavannia. Kuntaan kuuluu 27 kylää. Asukkaat ovat etupäässä bambaroita. Lisäksi on jonkin verran fulbeja. Uskontoja ovat islam ja katolisuus. Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. ==Lähteet== Luokka:Katin piiri Luokka:Malin kunnat
Glimpse of Love

Glimpse of Love on skotlantilaisen rockyhtyeen Franz Ferdinandin kappale, joka julkaistiin neljäntenä singlenä yhtyeen viidenneltä studioalbumilta Always Ascending. Kappaleen musiikkivideo julkaistiin 23. huhtikuuta 2018 videopalvelu YouTubessa. Singlen B-puolena julkaistiin vaihtoehtoinen versio kappaleesta. == Kappaleet == == Kokoonpano ja henkilöstö == === Yhtye === * Alex Kapranos – laulu, kitara * Bob Hardy – basso * Paul Thomson – rummut, taustalaulu * Julian Corrie – koskettimet, syntetisaattori, taustalaulu === Tuotanto === * Tuottaja, miksaaja: Philippe Zdar === Musiikkivideo === * Ohjaaja: Alice Kunisue * Tuotantoyhtiö: SLOWDANCE == Lähteet == Luokka:Franz Ferdinandin kappaleet Luokka:Vuoden 2018 kappaleet
Miina Lindberg

Miina (Wilhelmina) Lindberg (7. marraskuuta 1866 – 20. toukokuuta 1924 Helsinki)Kuolinilmoitus, Kassanhoitaja Mimmi Lindberg, Uusi Suomi, 1924, No 119, sivu 3, julkaistu 23.5.1924 oli helsinkiläinen palvelijatar, kaupunginvaltuutettu ja ammattiyhdistysvaikuttaja.Muistokirjoitus, Kuollut puoluetoveri, Liike- ja taloustyöläinen: Suomen liike- ja taloustyöläisten äänenkannattaja, 1924, No 3, sivu 49, julkaistu 1.7.1924Muistokirjoitus, Kuollut puoluetoveri, Suomen Sosialidemokraatti, 1924, No 119, sivu 5, julkaistu 23.5.1924 Lindberg oli yksi Helsingin palvelijataryhdistyksen, myöhemmin Helsingin taloustyöntekijäin yhdistyksen, perustajista 1898. Hän toimi pitkään ensimmäisenä rahastonhoitajana ja oli vielä 1923 mukana yhdistyksen johtokunnassa. Palvelijataryhdistys oli suomalaisen ammattiyhdistysliikkeen pioneereja ja Kirjaltajien Lukuyhdistyksen jälkeen seuraava joka perusti alakohtaisia alayhdistyksiä.Miina Sillanpääseura - Miina Sillanpään elämäntyö Lindberg muisteli myöhemmin Palvelijataryhdistyksen perustamista todeten, että ”älkäämme unhoittako, että palvelijat siihen aikaan tuskin uskalsivat ajatellakaan, sitä vähemmän puhua oikeuksiaan koskevista asioista”. Monet emännät ja isännät olivat tyytymättömiä yhdistyksen perustamiseen, ja joillekin palvelijoille todettiin suoraan, että jos he liittyisivät, heidät erotetaan paikastaan. Lindberg nousi varamiehen paikalta Helsingin kaupunginvaltuustoon SDP:n edustajana ja oli valtuutettu elokuusta 1919 vuoden 1920 loppuun.Palvelijattaren nousu yhteiskunnalliseksi vaikuttajaksi ja kaupunginvaltuutetuksi oli merkittävä saavutus ajan olosuhteissa. Helsingin kaupungin historia, V osa, Ensimmäinen nide, Helsingin kaupungin johtavat luottamusmiehet ja virkamiehet 1918-1945, s. 496. Toimittaneet Ragnar Rosén, Eirik Hornborg, Eino Jutikkala, Heikki Waris. Suomalaisen Kirjallisuuden Kirjapaino Oy, Helsinki 1962. == Lähteet == Luokka:Helsingin kaupunginvaltuutetut Luokka:Suomalaiset ammattiyhdistysjohtajat Luokka:Vuonna 1866 syntyneet Luokka:Vuonna 1924 kuolleet
Navrongo-Bolgatangan roomalaiskatolinen hiippakunta

Navrongo-Bolgatangan roomalaiskatolinen hiippakunta on katolisen kirkon hiippakunta, joka kattaa Navrongon ja Bolgatangan kaupunkien alueet Ghanassa. Se toimii Tamalen roomalaiskatolisen arkkihiippakunnan alaisuudessa. Vuonna 2016 siihen kuului 19 seurakuntaa ja 140 781 jäsentä, mikä tarkoittaa noin 7% hiippakunnan alueen väestöstä. Hiippakunnan piispana on vuodesta 2011 toiminut Alfred Agyenta. 300px|right|thumb| Hiippakunnan pääkirkkona toimii Navrongon katedraali. == Historia == Vuonna 1926 perustettiin Ouagadougoun apostolisen vikariaatin alisuuteen Navrongon apostolinen prefektuuri. Vuonna 1934 siitä tehtiin Navrongon apostolinen vikariaatti, mutta se lakkautettiin 1950 Tamalen hiippakunnan perustamisen vuoksi. 1956 kuitenkin perustettiin Navrongon hiippakunta yhdistämällä osia Tamalen ja Ketan hiippakunnan alueista. 1977 hiippakunan nimi muutettiin Navrongo-Bolgatangan hiippakunnaksi. == Toiminta == Hiippakunnalla oli vuonna 2016 yhteensä 140 781 jäsentä, mikä tarkoitti noin 7% alueen väkiluvusta. Hiippakunta jakaantui tuolloin 19 seurakuntaan ja sen alueella toimi 58 pappia. == Piispat == === Navrongon piispat === * Gérard Bertrand 1957–1973 * Rudolph Akanlu 1973–1977 === Navrongo-Bolgatangan piispat === * Rudolph Akanlu 1973–1994 * Lucas Abadamloora 1994–2009 * Alfred Agyenta 2011- == Lähteet == Luokka:Kristinusko Ghanassa Luokka:Katolisen kirkon hiippakunnat
Miantonomoh-luokka

Miantonomoh-luokka oli Yhdysvaltain laivaston neljän aluksen muodostama monitoriluokka. == Suunnittelu == Alusluokan suunnitteli hankinta- ja korjaustoimisto (). Vaikka alukset olivat puurunkoisia, niitä pidettiin laivaston parhaina monitoreina. Alusten rungoissa ei ollut Ericssonin suunnittelemien monitorien laajennuksia ja niiden vapaakorkeus oli etriä. Panssarointi koostui tuuman paksuisista levyistä ja niissä oli ohjaushytti kummankin tykkitornin katolla. Tykkitornien sisähalkaisija oli etriä ja siten kaksi reilut viisi senttimetriä suurempi kuin Passaic-luokan aluksilla. Ainoastaan USS Monadnock osallistui sisällissotaan.Gardiner, Robert (toim.), s. 121 == Alukset == Miantonomoh-luokan monitorit Nimi Telakka Kölinlasku Vesille Valmis Kohtalo USS Miantonomoh New York Navy Yard 1862 15. elokuuta 1863 18. syyskuuta 1865 romutettu 1875 USS Agamenticus Portsmouth Navy Yard 1862 19. maaliskuuta 1863 5. toukokuuta 1864 romutettu 1874 USS Monadnock Boston Navy Yard 1862 23. maaliskuuta 1863 4. lokakuuta 1864 romutettu 1874 USS Tonawanda Philadelphia Navy Yard 1862 6. toukokuuta 1864 12. lokakuuta 1865 romutettu 1874 == Lähteet == * === Viitteet === *
Timanttei

Timanttei on vuonna 2018 julkaistu Mikael Gabrielin laulu. Kappale nousi päivässä Suomen Spotify-listojen kärkeen ja se keräsi alle kuukauteen Spotifyssa 1,7 miljoonaa kuuntelijaa. Luokka:Mikael Gabrielin kappaleet Luokka:Vuoden 2018 kappaleet
Kalamazoo-luokka

Kalamazoo-luokan piti olla Yhdysvaltain laivaston neljän aluksen muodostama monitoriluokka. Yhdysvaltain sisällissodan päättyessä työt rakenteilla olevilla aluksilla keskeytettiin marraskuussa 1865. Alusten puurakenteiden lahotessa ne päätettiin romuttaa. == Alukset == Työt luokan aluksilla aloitettiin loppuvuodesta 1863 ja alkuvuodesta 1864. Ne olivat vielä kesken Yhdysvaltain sisällissodan päättyessä alkuvuodesta 1865. Työt aluksilla keskeytettiin 17. marraskuuta ja ne jäivät odottamaan lopullista päätöstä kohtalostaan. Vara-amiraali David D. Porter määräsi, että Colossus pitäisi muuttaa kuljettamaan kyljillään kymmentä raskasta tykkiä. Lisäksi alus piti varustaa rautaisilla mastoilla, joissa olisi ollut täystakila. Muutosta ei kuitenkaan koskaan toteutettu. Alusten rungoissa käytetty puuaines rupesi lahoamaan ja ne romutettiin vuonna 1874 lukuun ottamatta Passaconawaytä, joka kunnostettiin kongressin 5. elokuuta 1882 antamalla päätöksellä. Alus romutettiin vasta 1884. Kalamazoo-luokan monitoritGardiner 2002 s. 122 Nimi Telakka Kölinlasku Vesille Valmis Kohtalo USS Kalamazoo Brooklyn Naval Shipyard 1863 nimetty 15. kesäkuuta 1869 USS Colossukseksi romutettu 1884 USS Passaconaway Portsmouth Naval Shipyard 18. marraskuuta 1863 nimetty 15. kesäkuuta 1869 USS Thundereriksi ja edelleen 10. elokuuta USS Massachusettsiksi romutettu 1884 USS Quinsigamond Boston Naval Shipyard 15. huhtikuuta 1864 nimetty 15. kesäkuuta 1869 USS Herculekseksi ja edelleen 10. elokuuta USS Oregoniksi romutettu 1884 USS Shackamaxon Philadelphia Naval Shipyard 1863 nimetty 15. kesäkuuta 1869 USS Heclaksi ja edelleen 10. elokuuta USS Nebraskaksi romutettu tammikuussa 1874 == Lähteet == * === Viitteet === *
Lada Vesta

Lada Vesta on AvtoVAZin vuodesta 2015 lähtien valmistama alemman keskiluokan automalli, joka korvasi Lada Prioran. Vesta esiteltiin konseptiautona Moskovan autonäyttelyssä elokuussa 2014. Tuotantomallin valmistus alkoi seuraavana vuonna. Sedanin rinnalle esiteltiin myöhemmin farmarimalli SW, josta on myös saatavana maastohenkisempi Cross-versio korotetulla maavaralla. Moottorivaihtoehtoina ovat 1,6- ja 1,8-litraiset bensiinimoottorit. Molempien yhteydessä on viisivaihteinen manuaalivaihteisto, mutta pienemmän moottorin yhteyteen on saatavana portaaton CVT-automaattivaihteisto ja suurempaan viisiportainen robottivaihteisto. == Lähteet == == Aiheesta muualla == Vesta Luokka:C-segmentin autot Luokka:2010-luvun autot Luokka:2020-luvun autot
Henry Moseley

Henry Gwyn Jeffreys Moseley (23. marraskuuta 1887 Weymouth – 10. elokuuta 1915 Gallipoli) oli englantilainen fyysikko. Moseley osoitti, että alkuaineiden ominaisuudet selittyvät järjestysluvun eikä atomipainon mukaan. Moseleyn mukaan on nimetty Moseleyn laki, jonka mukaan röntgensäteilyssä emittoituvan taajuuden neliöjuuri on suoraan verrannollinen järjestyslukuun. Moseley kuoli ensimmäisessä maailmansodassa Suvlan maihinnousussa. ==Lähteet== Luokka:Vuonna 1887 syntyneet Luokka:Vuonna 1915 kuolleet Luokka:Englantilaiset fyysikot
Lada Granta

Lada Vesta on AvtoVAZ:in valmistama C-segmentin henkilöauto. Sitä myydään Lada -brändin alla. AvtoVAZ suunnitteli mallin yhdessä Renaultin kanssa. Se suunniteltiin Lada Kalinan pohjalle. Auton myynti alkoi Venäjällä 1. joulukuuta 2011. Grantaa valmistetaan Venäjällä, Egyptissä, Ukrainassa ja Kazakstanissa. Granta oli Venäjän myydyin auto vuosina 2013-2015. == Aiheesta muualla == Granta Luokka:C-segmentin autot Luokka:2010-luvun autot
Etaaniditioli

Etaaniditioli eli 1,2-etaaniditioli (C2H6S2) on tioleihin kuuluva orgaaninen yhdiste. Yhdistettä käytetään orgaanisen kemian synteeseissä ja luonnonkumin käsittelyssä. ==Ominaisuudet== Etaaniditioli on huoneenlämpötilassa väritöntä nestettä. Yhdisteellä on erittäin voimakas ja luotaantyöntävän paha ominaishaju, joka on aistittavissa jopa erittäin pieninä pitoisuuksina. Yhdiste liukenee vähäisessä määrin veteen ja hyvin useisiin orgaanisiin liuottimiin esimerkiksi etanoliin ja dietyylieetteriin. Etaaniditioli on myrkyllistä ja sille altistumisesta voi aiheutua pääkipua, rintakipua ja huonovointisuutta.Raymond E. Conrow: 1,2‐Ethanedithiol, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 9.5.2018. ==Valmistus ja käyttö== Etaaniditiolia valmistetaan 1,2-dikloorietaanin ja natriumvetysulfidin välisellä reaktiolla. Toinen tapa on etanolin, tiourean ja 1,2-dibromietaanin välinen reaktio ja muodostuvan etyleenidi-isotiuroniumbromidin hydrolyysi emäksisissä olosuhteissa. Etaaniditiolia käytetään orgaanisen kemian synteeseissä. Se reagoi karbonyyliyhdisteiden kuten aldehydien ja ketonien kanssa muodostaen rengasrakenteisen tioasetaalin. Tämä on synteeseissä usein käytetty suojaryhmä. Yhdistettä voidaan käyttää myös pelkistimenä. Yhdistettä voidaan myös käyttää luonnonkumin valmistusprosesseissa. : ==Lähteet== Luokka:Tiolit
Lentopallon naisten maailmanmestaruuskilpailut 2002

Lentopallon naisten maailmanmestaruuskilpailut 2002 pelattiin Saksassa 30. elokuuta – 15. syyskuuta. Kilpailukaupunkeina olivat Berliini, Bremen, Dresden, Leipzig, Münster, Riesa, Schwerin ja Stuttgart. Kisoihin osallistui 24 maata. Mestaruuden voitti Italia, joka kukisti Berliinissä pelatussa loppuottelussa Yhdysvallat erin 3–2. Pronssiottelussa Venäjä voitti Kiinan lukemin 3–1. Turnauksen arvokkaimmaksi pelaajaksi valittiin Italian Elisa Togut. == Sijoitukset == align=center Italia align=center Yhdysvallat align=center Venäjä 4\. Kiina 5\. Kuuba 6\. Etelä-Korea 7\. Brasilia 8\. Bulgaria 9\. Alankomaat 10\. Kreikka 10\. Puerto Rico 10\. Saksa 13\. Dominikaaninen tasavalta 13\. Japani 13\. Puola 13\. Romania 17\. Argentiina 17\. Kanada 17\. Thaimaa 17\. Tšekki 21\. Australia 21\. Egypti 21\. Kenia 21\. Meksiko == Italian mestarijoukkue == Sara Anzanello, Valentina Borrelli, Paola Cardullo, Manuela Leggeri, Eleonora Lo Bianco, Anna Vania Mello, Darina Mifkova, Paola Paggi, Francesca Piccinini, Simona Rinieri, Rachele Sangiuliano, Elisa Togut; päävalmentaja Marco Bonitta. == Lähteet == * * Naisten maailmanmestaruuskilpailut 2002 Naisten maailmanmestaruuskilpailut 2002 Maailmanmestaruuskilpailut 2002 Naisten maailmanmestaruuskilpailut 2002 Luokka:Berliinin urheilu
Yandex Maps

Yandex Maps on venäläinen Yandexn tuottama karttapalvelu. Se tarjoaa katseltavaksi katu- ja satelliittikarttoja sekä mahdollisuuden matkareitin suunnitteluun ja paikallisten yritysten etsimiseen. Yandex Maps on saatavissa myös kännyköihin. Kännykkäsovellukseen sisältyy myös navigointitoiminto. == Katso myös == * Google Maps * OpenStreetMap * Yandex Map Editor == Lähteet == == Aiheesta muualla == * Yandex Maps Luokka:Karttapalvelut Luokka:Seulonnan keskeiset artikkelit
Sobra

Sobra on maalaiskunta Koulikoron alueen Katin piirissä Malissa. Sen keskuskylä Sandama sijaitsee 115 kilometriä Bamakosta länteen. Kunnassa on 9 800 ja keskuskylässä 3 400 asukasta (vuonna 2009). Sobran kunnan pinta-ala on 948,72 neliökilometriä. Se rajoittuu koillisessa Katin piirin Bossofalan, idässä Sibyn ja lounaassa Nioumamakanan, etelässä Kangaban piirin Narénan ja Balan Bakaman ja luoteessa Kayesin alueen Kitan piirin Makanon kuntiin. Maisemaa leimaavat Mandinguevuoret. Pysyviä vesistöjä ei ole. Kuntaan kuuluu kymmenen kylää. Asukkaat ovat etupäässä mandinkoja. Lisäksi on jonkin verran fulbeja ja bambaroita. Yleisin kieli on maninka. Sandamasta on huonokuntoinen tieyhteys Sibyyn. Paikallisia elinkeinoja ovat maanviljely, karjanhoito ja käsityöammatit. Tärkeimmät viljelykasvit ovat hirssi, durra ja maapähkinä. Kotieläimiä ovat naudat, lampaat, vuohet, siipikarja ja vähäisessä määrin aasit. ==Lähteet== Luokka:Katin piiri Luokka:Malin kunnat
Dombila

Dombila on maalaiskunta ja sen keskuskylä Koulikoron alueen Katin piirissä Malissa. Se sijaitsee 30 kilometriä Katista länteen. Kunnassa on 13 500 ja kylässä 2 200 asukasta (vuonna 2009). Dombilan kunta rajoittuu pohjoisessa Katin piirin Dio-Garen ja Diagon, idässä Doubabougoun, etelässä Sibyn ja lännessä Bossofalan kuntiin. Maisemaa leimaavat Mandinguevuoret tasankoineen ja laaksoineen. Kasvillisuus on savannia. Kuntaan kuuluu 11 kylää. Asukkaista 59 % on bambaroita. Lisäksi on muun muassa fulbeja ja mandinkoja. Kunnan liikenneyhteydet ovat heikot varsinkin sadeaikana. Seudun pääelinkeino on maanviljely. Tärkeimmät viljelykasvit ovat hirssi, durra, maissi, puuvilla, maapähkinä, riisi, lehmänpapu sekä vihannekset ja juurekset. Varsinkin fulbet harjoittavat karjanhoitoa. Kotieläimiä ovat naudat, lampaat, vuohet ja siipikarja. Lisäksi harjoitetaan käsityöammatteja. ==Lähteet== Luokka:Katin piiri Luokka:Malin kunnat
Toyota Tundra

Toyota Tundra on Toyota Motor Corporationin valmistama lava-auto. Autoa valmistetaan nykyään San Antoniossa, Texasissa. Vuoteen 2009 asti sitä valmistettiin Toyota Motor Manufacturing Indiana -tehtaalla, Indianan osavaltiossa. == Sukupolvet == 1st-Toyota-Tundra-DoubleCab- SR5.jpg|Ensimmäinen sukupolvi (2000–2006) 2012 Toyota Tundra -- NHTSA 1.jpg|Toinen sukupolvi (2007–) == Aiheesta muualla == Tundra Luokka:Lava-autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
Dio-Gare

Dio-Gare on maalaiskunta ja sen keskuskylä Koulikoron alueen Katin piirissä Malissa. Se sijaitsee 20 kilometriä Katista länteen. Kunnassa on 12 700 ja kylässä 4 200 asukasta (vuonna 2009). Dio-Garen kunnan pinta-ala on 180,3 neliökilometriä. Se rajoittuu pohjoisessa Katin piirin Diédougoun ja Kalifabougoun, idässä Diagon etelässä Dombilan ja lännessä Bossofalan kuntiin. Alue on pinnanmuodostukseltaan lähinnä tasankoa. Kuntaan kuuluu seitsemän kylää. Asukkaat ovat etupäässä bambaroita, fulbeja, soninkeja, maureja ja mandinkoja. Yleisin kieli on bambara. Vallitseva uskonto on islam, mutta kunnassa on myös animisteja ja kristittyjä. Dio-Garen kautta kulkee Bamakosta Senegalin rajalle johtava maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Lisäksi harjoitetaan keräilyä, käsityöammatteja ja kaupankäyntiä. Kunnassa toimii vuonna 2013 avattu sementtitehdas. ==Lähteet== Luokka:Katin piiri Luokka:Malin kunnat
Kypäränkoriste

pienoiskuva|upright|Kotka ritarin kypäränkoristeena turnajaisissa Toscanassa. Kypäränkoriste on vaakunakokonaisuudessa kypärästä nouseva kolmiulotteinen tunnus tai muu merkki. Kypäränkoristeiden alkuperäisenä tehtävänä oli usein lähinnä mahtailu, mutta sen merkitys ritarin tunnistamisessa kasvoi turnajaisten kukoistuskaudella, kun koristeena alettiin käyttää kilvellä olevia tunnuksia. Kypäränkoristeina on myös käytetty vaakunasta riippumattomia tunnuksia esimerkiksi viittauksena sukujuuriin, ja heraldiikan rappiokaudella kypäränkoristeissa saattoi olla jopa vallattomia piirteitä. Etenkin Saksassa kypäränkoristeita on käytetty erotuksena saman suvun eri haarojen välillä. Heraldisten kypäränkoristeiden juuret ovat ritareiden kypärissään käyttämissä koristeissa. Niistä ensimmäiset tehtiin kovetetusta nahasta, joka kiinnitettiin kypärään nahasta neulotun kalotin avulla, joka taas puolestaan kätkettiin lakipunoksella. Turnajaisten aikakauden päätyttyä kypäränkoriste kehittyi aidosta esineestä pelkäksi piirrokseksi. Se kuitenkin säilytti kolmiulotteisen luonteensa, mikä erottaa sen esimerkiksi vaakunakilpien kuvioista. Aluksi kypäränkoriste oli luultavasti henkilökohtainen, mutta siitä on sittemmin tullut yhtä lailla perinnöllinen sukuvaakunan osa kuin muutkin tunnukset. Kypäränkoristeiden käyttöä säätelevät tavat ovat eri maissa erilaisia. Suomessa kypäränkoriste kuuluu vaakunaan, mikäli siinä on kypärä. Irrallisena sitä ei sen sijaan voi käyttää, toisin kuin esimerkiksi Englannissa. Jos koriste toistaa kilvellä olevan tunnuksen, on se yleensä vaakunan pääväreissä. Muuten kypäränkoristeen värejä ei ole erityisesti määrätty. == Lähteet == * == Aiheesta muualla == Luokka:Heraldiikka
Kaaresuvannon seurakunta

Kaaresuvannon seurakunta () on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Kiirunan kunnassa Kaaresuvannon piirin alueella. == Historia == Kaaresuvanto oli aiemmin samaa seurakuntaa Enontekiön alueen kanssa, mutta vuonna 1813 ne erkanivat seurakunnallisesti valtionrajan tullessa niiden väliin. Vuosien 1813–1907 seurakunnan nimi kuitenkin vaihteli ollen välillä Enontekiö (Enontekis) tai Kaaresuvanto (Karesuando). Vasta 1907 vakiintui seurakunnan nykyinen nimi ainoaksi nimeksi. Kaaresuvannon ensimmäinen kirkko rakennettiin vuosina 1813–1816.Se oli yksinkertainen puurakennus matalalla kivijalalla. Kirkonkylässä oli ainoastaan viisi tilaa ja koko seurakunnan väkiluku oli 625. Vuosina 1826–1849 seurakunnan kirkkoherrana toimi Lars Levi Laestadius. Kaaresuvannon kirkosta myös alkoi joulukuussa 1845 herätys, joka tultiin tuntemaan lestadiolaisuuden nimellä. Köyhä seurakunta ei kyennyt ylläpitämään kirkkoaan, mistä johtuen se rapistui korjauskelvottomaksi. Vuonna 1905 purettiin vanha kirkko ja samana vuonna vihittiin myös uusi kirkko käyttöön. Se peruskorjattiin vuosina 1953–1954. == Kirkot == * Kaaresuvannon kirkko == Lähteet == == Aiheesta muualla == *Kaaresuvannon seurakunnan kotisivut Luokka:Ruotsin kirkon seurakunnat Luokka:Kiirunan kunta Luokka:Luulajan hiippakunta
Wanuri Kahiu

Wanuri Kahiu (21. kesäkuuta 1980, Nairobi, Kenia) on kenialainen elokuvaohjaaja, tuottaja ja kirjailija. Hän on saanut useita palkintoja ohjaamistaan elokuvista ja lisäksi ollut useita kertoja palkintoehdokkaana. Hänen elokuvansa From a Whisper on saanut vuonna 2009 Afrikan elokuva- akatemian parhaan ohjaajan, parhaan käsikirjoituksen ja parhaan elokuvan palkinnon. Cannesin elokuvajuhlilla 2018 esitettävä elokuva Rafiki on kielletty ohjaajan kotimaassa Keniassa sen sisältämän lesbosuhteen vuoksi. ==Lähteet== ==Aiheesta muualla== * Wanuri Kahiu (wanurikahiu.com) * Emily Hsiang (6.8.2019) Review: “Rafiki” Beautifully Defies Conservative Kenya on Homosexuality (cinemaescapist.com) Luokka:Kenialaiset elokuvaohjaajat Luokka:Vuonna 1980 syntyneet Luokka:Elävät henkilöt
Doubabougou

Doubabougou on maalaiskunta ja sen keskuskylä Koulikoron alueen Katin piirissä Malissa. Se sijaitsee 15 kilometriä Katista lounaaseen. Kunnassa on 9 900 ja kylässä 3 500 asukasta (vuonna 2009). Doubabougoun kunnan pinta-ala on 151,88 neliökilometriä. Se rajoittuu pohjoisessa Katin piirin Diagon, idässä Kambilan, etelässä Mandén ja lännessä Dombilan kuntiin. Maisemaa leimaavat Mandinguevuoret. Pysyviä vesistöjä ei ole. Seutu kuuluu Sahelin vyöhykkeeseen. Kasvillisuus on pensassavannia ja metsää. Kuntaan kuuluu seitsemän kylää. Valtaosa asukkaista on bambaroita. Lisäksi on jonkin verran fulbeja. Vallitseva uskonto on islam. Doubabougousta on ymärivuotinen tieyhteys Katiin. Seudun pääelinkeino on maatalous. Tärkeimmät viljelykasvit ovat hirssi, maissi, maapähkinä, pavut, bataatti, durra ja puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kaupankäyntiä ja käsityöammatteja. ==Lähteet== Luokka:Katin piiri Luokka:Malin kunnat